JTS บวกต่อเกือบ 29% หลังวานนี้ชนซิลลิ่ง
JTS บวกต่อเกือบ 29% หลังวานนี้ชนซิลลิ่ง ล่าสุด ณ เวลา 10.41 น. อยู่ที่ 1.92 บาท บวก 0.43 บาท หรือ 28.86% สูงสุด 1.93 บาท ต่ำสุด 1.73 บาท มูลค่าการซื้อขาย 201.21 ล้านบาท 
22 ธ.ค. 2558

ผู้สื่อข่าวรายงานว่า ราคาหุ้น บริษัท จัสมิน เทเลคอม ซิสเต็มส์ จำกัด (มหาชน) หรือ JTS ณ เวลา 10.41 น. อยู่ที่ 1.92 บาท บวก 0.43 บาท หรือ 28.86% สูงสุด 1.93 บาท ต่ำสุด 1.73 บาท มูลค่าการซื้อขาย 201.21 ล้านบาท 
ขณะที่วานนี้ (21 ธ.ค.) ราคาหุ้นชนซิลลิ่ง โดยปิดตลาดอยู่ที่ 1.49 บาท ลบ 0.34 บาท หรือ 29.57% สูงสุด 1.49 บาท ต่ำสุด 1.35 บาท มูลค่าการซื้อขาย 119.40 ล้านบาท 

 
บล.คันทรี่ กรุ๊ป ระบุในบทวิเคราะห์ว่า บริษัท จัสมิน อินเตอร์เนชั่นแนล จำกัด (มหาชน) หรือ JAS เข้าสู่ธุรกิจ mobile เต็มตัวจากการชนะมูล 4G คลื่น 900 MHz ในส่วนการวางระบบจำนวนมากของ JAS จะเกิดแน่ แต่วันนี้มาสนใจ JTS (บริษัทลูกของ JAS) ที่มีแววได้รับงานวางระบบอย่างมากมาย  จึงเป็นหุ้นเก็งกำไรตัวสำคัญประจำสัปดาห์  แม้ค่า PE จะสูง แต่ราคาหุ้นต่ำกว่า Book กว่า 25% หรือคิดเป็น Book ประมาณ 1.50 บาท 
สำหรับแนวโน้มกราฟของ JTS ราคาหุ้นแถวนี้เป็นแนวรับตลอด 5 ปีที่ผ่านมา  ถือว่าแข็งแรง ขณะที่ Stoch รายวัน หรือสัปดาห์  หรือรายเดือนล้วนแล้วแต่อยู่ในแดน Oversold และมีการเด้งตัวแถวนี้ทุกครั้ง จึงเป็นจุดน่าสนใจเข้า”เก็งกำไร”อย่างมาก
อนึ่ง JTS เป็นผู้ดำเนินธุรกิจจัดหา ออกแบบ และวางระบบสื่อสารโทรคมนาคมและเทคโนโลยีสารสนเทศแบบครบวงจร (System Integrator)